Diari Oficial de la Generalitat Valenciana


Sumari del DOGV 322, del 27-12-1985 (1985/805493)

DECRET 195/1985, de 9 de desembre, del Consell de la Generalitat Valenciana, pel qual es determina la competència sancionadora en matèria de comerç i d'activitat comercial.
----------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1985/12/09/195/dof/vci/html**

### Dades del document

Número de DOGV
:   322

Data del DOGV
:   27-12-1985

Secció del DOGV
:   DISPOSICIONS GENERALS

Número del document
:   1985/805493


Data del document
:   09-12-1985

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 195/1985, de 9 de desembre, del Consell de la Generalitat Valenciana, pel qual es determina la competència sancionadora en matèria de comerç i de l'activitat comercial.  
Determinada la nova composició del Consell de la Generalitat Valenciana pel Decret 114/1985 de 25 de juliol i adaptada l'estructura de la Conselleria d'Indústria, Comerç i Turisme, al que disposa en aquest mateix pel Decret 18/1985 d'11 de novembre, cal adequar la normativa en matèria sancionadora al sector comerç al que es disposa en aquells, especialment en allò referent a la delimitació de competències entre els diversos òrgans de la Generalitat Valenciana per a la imposició de les corresponents sancions.   
Per tot el susdit, a proposta de la Conselleria d'Indústria, Comerç i Turisme, i amb la deliberació prèvia del Consell de la Generalitat Valenciana en sessió celebrada el dia 9 de desembre de 1985,   
DECRETE:   
Article primer  
1. Els òrgans competents de la Generalitat Valenciana per a la imposició de sancions i mesures en matèria de comerç i activitat comercial són:   
a) El Director General de Comerç per a la imposició de sancions fins a 1.000.000. pessetes.  
b) El Conseller d'Indústria, Comerç i Turisme, per a la imposició de sancions fins a 2.500.000. pessetes.   
c) El Consell de la Generalitat Valenciana per a la imposició de sancions superiors a 2.500.000. pessetes i clausura temporal d'establiments.   
2. Les facultats sancionadores contemplades en aquest article podran delegar-se en la forma prescrita a l'article 68 de la Llei 5/1983 de 30 de desembre de Govern Valencià.   
Article segon  
1. Als òrgans que fa referència l'article anterior els correspondrà el coneixement i sanció de les infraccions relatives al sector del comerç i de l'activitat comercial regulades pel Decret 1945/1983 de 22 de juny.   
2. El que disposa l'apartat anterior s'entendrà sense perjudici de les competències que paral·lelament corresponguen a la Conselleria de Sanitat i Consum, la potestat sancionadora de la qual li correspondrà quan amb aquelles hagen e s tat vulnerats, directament o indirecta, els interessos dels consumidors i dels usuaris.   
Article tercer  
De cap manera es podrà imposar una doble sanció pels mateixos fets i en funció dels mateixos interessos públics protegits, encara que s'hauran d'exigir totes les responsabilitats que es deduesquen d'altres fets o infraccions concurrents.   
Article quart  
L'adopció de les mesures esmentades a l'article 37 de la Llei 26/1984 de 19 de juliol, en allò que afecta a la competència de la Conselleria d?Indústria, Comerç i Turisme, serà acordada pel Cap del Servei Territorial corresponent, la qual cosa posarà en coneixement del Director General de Comerç en un termini màxim de 48 hores, sense perjudici de les sancions que hi puguen tindré lloc.   
Article cinqué  
1. El procediment sancionador s'ajustarà a l'establert a la Llei de Procediment Administratiu de 17 de juliol de 1958.   
2. La tramitació del procediment sancionador correspondrà als Serveis Territorials de Comerç, i la facultat d'incoar l'expedient al Cap del Servei Territorial corresponent.   
3. En el supòsit que els fets esdevinguts poguessen ser constitutius d'infraccions de caràcter greu, o molí greu, caldrà comunicar al Director General de Comerç la incoació de l'expedient en el termini dels 15 dies següents a la data en la qual s'haja dictat providència a l'efecte.   
Article sisé  
El coneixement de fets o actuacions realitzats per qualsevol organisme, en els quals puguen deduir-se l'existència d'infraccions regulades per la normativa vigent, donarà lloc a la remissió d'antecedents o informació al respecte als òrgans competents per a la seua tramitació.   
Article seté  
Les resolucions que es dicten pels òrgans esmentats a l'article 1r. seran susceptibles de recurs, de conformitat amb el règim establert a la Llei de Procediment Administratiu.   
DISPOSICIO TRANSITORIA  
Els expedients que es troben en fase de tramitació seran resolts per l'autoritat corresponent, d'acord amb el que estableix l'article 2n.   
DISPOSICIO DEROGATORIA  
Queda derogat el Decret 81/1984 de 30 de juny del Consell de la Generalitat Valenciana, pel qual es determina la competència sancionadora en matèria de Defensa del Consumidor i de l'Usuari, així com totes aquelles altres disposicions, d'igual o inferior rang, que s'oposen al present Decret.   
DISPOSICIONS FINALS  
Primera  
Es faculta la Conselleria d'Indústria, Comerç i Turisme, per a dictar les disposicions necessàries per a l'acompliment i desenvolupament del present Decret.   
Segona  
El present Decret entrarà en vigor el dia de la seua publicació al Diari Oficial de la Generalitat Valenciana.   
València, a 9 de desembre de 1985.   
El President de la Generalitat,  
JOAN LERMA I BLASCO  
El Conseller d?Indústria, Comerç i Turisme,  
SEGUNDO BRU PARRA


Còpia Permalink ELI